KORT OORSIG OOR DIE SKOOL SE GESKIEDENIS
Die eerste skool, met 18 leerlinge, is gestig (in 'n huis op die hoek van Eerstelaan en Mowbraystraat) op 25 Januarie 1926. Mej. Damerell was die eerste onderwyseres (skoolhoof).
Later verskuif dit na die St. Hughes Kerksaal en as Engelsmedium skool staan dit as Newton Primary School bekend.
In Januarie 1930 word die eerste gebou op die huidige perseel betrek. Die hoeksteen is in ons skool se voorportaal.
In 1932 word die Newtonskool 'n parallelmedium skool. In Januarie 1954 word die Newtonskool 'n Afrikaansmedium skool. Die Engelssprekende leerlinge verskuif na die pasvoltooide Laerskool Herbert Hurd.
In Januarie 1970 word die Newtonskool herdoop na die Laerskool Hendrik Verwoerd. In Januarie 1971 word die nuwe skoolgebou, waarin ons tans is, betrek.
In Oktober 1994 word daar op versoek van die ouers van die Laerskool Hendrik Verwoerd, 'n referendum gehou. Na afloop daarvan word besluit om die skool na die Laerskool Newtonpark te herdoop. Vanaf 1 Januarie 1995 staan die skool bekend as Laerskool Newtonpark.
1959 Maroen (wynrooi) kleurbaadjie met wit strepe.
1988 Maroen (wynrooi) effekleurige baadjie
1959 Wapen met sewejaartjie en leuse - Dink en Doen
1970 Wapen - Hugenote Kruis met vier tradisionele ankers in die kwadrate.
Dink en Doen.
Mej. Damerell 1926 - 1931
Mnr. D. Cranna 1931 - 1949
Mnr. S.J.M. van Heerden 1949 - 1966
Mnr. C. Knoetze 1967 - 1970
Dr. J.H. Botha 1971 - 1973
Mnr. D. Knoetze 1973 - 1993
Mnr. C.G. Viljoen 1993 - 2012
Mnr. J.J. Pienaar 2013 -
Die Laerskool Newtonpark is daargestel om 'n veilige, beskermende en opvoedende onderrig-tuiste te bied vir leerders wat onderrig wil word in hulle moedertaal, Afrikaans. Die instelling se programme plaas klem op die ontwikkeling van die leerders se eerste taal en die skep van 'n positiewe selfbeeld, asook die vorming van gebalanseerde landsburgers. Daarnaas word ruimte geskep vir die aanleer van ander tale.